**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O IMENOVANJU PREDSTAVNIKOV USTANOVITELJA V SVET ZAVODA OSNOVNE ŠOLE LUCIJANA BRATKOVIČA BRATUŠA RENČE**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18),
* 11. člen Odloka o ustanovitvi javnega zavoda Osnovna šola Lucijana Bratkoviča Bratuša Renče (Uradni list RS, št. 52/04, Uradno glasilo, št. 20/96 in 13/98, Uradne objave – Časopis OKO, št. 12/01 in 9/02 ter Uradne objave v Občinskem glasilu Občine Renče-Vogrsko, št. 11/08 in 5/10)

*PREDLAGATELJ:*

Komisija za mandatna vprašanja, volitve in imenovanja

*PRIPRAVLJALEC:*

Župan, občinska uprava

*OBRAZLOŽITEV:*

Svet zavoda Osnovne šole Lucijana Bratkoviča Bratuša Renče je dne 6. aprila 2021 Občini Renče-Vogrsko dostavil dopis, s katerim zaproša, naj občina v skladu z 11. členom Odloka o ustanovitvi javnega zavoda OŠ Renče imenuje tri predstavnike ustanovitelja v Svet zavoda, z obrazložitvijo, da je Svet zavoda na svoji 19. redni seji ugotovil, da članom Sveta zavoda poteče mandat maja 2021.

Komisija za mandatna vprašanja, volitve in imenovanja (v nadaljevanju: KMVVI), je na podlagi navedenega zaprosila dne 8. aprila objavila Povabilo k posredovanju kandidature za imenovanje predstavnikov Občine Renče-Vogrsko v Sveta zavoda OŠ Renče, z rokom oddaje predlogov do vključno 22. aprila. Ker na povabilo ni bil podan noben predlog, je KMVVI dne 28. aprila objavila ponovno povabilo z rokom oddaje predlogov do vključno 5. maja.

Na podlagi ponovnega povabila so pravočasno prispele štiri kandidature. KMVVI je kandidature obravnavala na svoji 17. seji dne 13. maja in sprejela sklep, da Občinskemu svetu predlaga, naj za predstavnike Občine Renče-Vogrsko v Svetu zavoda OŠ Osnovne šole Lucijana Bratkoviča Bratuša Renče imenuje ga. Vesno Pahor, g. Roka Cudra in ga. Anko Sošnja Pregelj.

*RAZLOGI ZA SPREJETJE:*

Občino Renče-Vogrsko bodo v Svetu zavoda Osnovne šole Lucijana Bratkoviča Bratuša Renče zastopali predstavniki ustanovitelja, kot določa 11. člen Odloka o ustanovitvi javnega zavoda Osnovna šola Lucijana Bratkoviča Bratuša Renče.

*OCENA STANJA:*

11. člen Odloka o ustanovitvi javnega zavoda Osnovna šola Lucijana Bratkoviča Bratuša Renče določa, da Svet zavoda šteje 11 članov, ki ga sestavljajo 3 predstavniki ustanovitelja, 5 predstavnikov delavcev zavoda in 3 predstavniki staršev, ter, da predstavnike ustanovitelja imenuje Občinski svet Občine Renče-Vogrsko. Mandat članov traja štiri leta.

*CILJI IN NAČELA:*

Občina Renče-Vogrsko bo imela v Svetu zavoda OŠ Renče imenovane tri predstavnike ustanovitelja, ki bodo zastopali interese občine.

*FINANČNE IN DRUGE POSLEDICE:*

Finančnih posledic ni.

Pripravila:

Vladka Gal Janeš

Višja svetovalka za družbene dejavnosti I

*Predlog akta:*

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) in 11. člena Odloka o ustanovitvi javnega zavoda Osnovna šola Lucijana Bratkoviča Bratuša Renče (Uradni list RS, št. 52/04, Uradno glasilo, št. 20/96 in 13/98, Uradne objave – Časopis OKO, št. 12/01 in 9/02 ter Uradne objave v Občinskem glasilu Občine Renče-Vogrsko, št. 11/08 in 5/10) je Občinski svet Občine Renče-Vogrsko na \_\_\_\_\_\_\_\_ redni seji dne \_\_\_\_\_\_\_\_\_sprejel naslednji

**SKLEP**

1.

V Svet zavoda Osnovne šole Lucijana Bratkoviča Bratuša Renče se za predstavnike Občine Renče-Vogrsko imenuje:

1. Ga. Vesno Pahor
2. G. Roka Cudra
3. Ga. Anko Sošnja Pregelj.

2.

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

 Tarik Žigon Župan